ⴱⵕⴰⵀⵉⵎ ⵃⴰⵎⴰⵜⴰ

ⴱⵕⴰⵀⵉⵎ ⵃⴰⵎⴰⵜⴰ ⵉⴳⴰ ⵢⴰⵏ ⵓⵏⴰⵥⵓⵕ ⴰⵎⴰⵣⵉⵖ, ⵉⵍⵓⵍ ⴳ ⵓⵙⴳⴳⵯⴰⵙ ⵏ 1948 ⴳ ⵎⵕⵕⴰⴽⵛ ⴳ ⵜⵎⵏⴰⴹⵜ ⵏ ⵍⵃⵓⵣ, ⵉⵙⵙⵏⵜⵉ ⵜⴰⵥⵓⵕⵉ ⵏ ⵙⵙⵉⵏⵉⵎⴰ ⴳ ⵓⵙⴳⴳⵯⴰⵙ ⵏ 1995 ⴳ ⵓⴼⵉⵍⵎ ⵏ "ⵜⴰⴼⵇⵇⵉⵔⵜ ⴷ ⵢⵉⴱⵍⵉⵙ" ⵙ ⵓⵙⵓⴼⵖ ⵏ ⴱⵕⴰⵀⵉⵎ ⵍⵃⵏⵏⵓⴹⵉ, ⵉⴼⵍ ⵉⴳⵔ ⵏ ⵜⵥⵓⵕⵉ ⵎⴰⴷ ⵉⵜⵜⴳⴳⴰⵏ ⵜⵥⴰ ⵏ ⵉⵙⴳⴳⵯⴰⵙⵏ, ⴰⵔ ⴰⵙⴳⴳⵯⴰⵙ ⵏ 2004 ⵢⵓⵔⵔⵉ ⴷ ⵏⵉⵜ ⴳ ⵓⴼⵉⵍⵎ ⵏ "ⴰⵔⴳⴰⵣ ⵏ ⴽⵕⴰⴹⵜ ⵜⵎⵖⴰⵔⵉⵏ", ⴷ ⵙⴳ ⵓⴼⵉⵍⵎ ⴰⴷ ⵉⴽⵛⵎ ⵓⵏⴰⵥⵓⵕ ⵏⵏⵖ ⵙ ⵓⵎⴰⴹⴰⵍ ⵏ ⵜⵙⵓⵙⵏⵜ ⴳ ⵜⵥⵓⵕⵉ ⵜⴰⵎⴰⵣⵉⵖⵜ.

ⵜⵓⴷⵔⵜ ⵏⵏⵙ
ⵉⵍⵓⵍ ⴰⵏⴰⵥⵓⵕ ⴱⵕⴰⵀⵉⵎ ⵃⵎⴰⵜⴰ ⴳ ⵓⵙⴳⴳⵯⴰⵙ ⵏ 1948 ⴳ ⵎⵕⵕⴰⴽⵛ, ⵎⴰⵛⴰ ⵜⴰⵎⴰⵣⵉⵔⵜ ⵏⵏⵙ ⵜⴰⵥⵖⵓⵕⴰⵏⵜ ⴷ ⵜⴰⵍⵉⵡⵉⵏ ⴳ ⵜⵙⴳⴰ ⵏ ⵜⵔⵓⴷⴰⵏⵜ. ⵉⵖⵔⴰ ⴷ ⵉⵙⵖⵔⴰ ⴱⵕⴰⵀⵉⵎ ⴳ ⵜⵎⵣⴳⵉⴷⴰ ⴰⵛⴽⵓ ⴱⴰⴱⴰⵙ ⵉⴽⴽⴰ ⵜ ⵉⵏⵏ ⵉⴳⴰ ⴰⴳⴳⴰⴳ, ⵓⴽⴰⵏ ⵉⵎⵎⵓⵜⵜⵉ ⵙ ⵜⵉⵏⵎⵍ ⵜⴰⴼⵕⴰⵏⵚⵉⵚⵜ. ⵉⴼⴼⴰⵖ ⵜⵉⵏⵎⵍⵜ ⴷ ⵉⴼⵜⴰ ⵙ ⵜⵙⵔⴷⴰⵙⵜ ⴷ ⵉⵣⵣⵔⵉ ⴳⵉⵙ 12 ⵏ ⵉⵙⴳⴳⵯⴰⵙⵏ. ⵉⵣⵎⴻⵎⵎ ⵜⵎⵙⵙⵉⵔⴷⵉⵏ ⵜⵉⵙⴳⴷⴰⵏ ⵖ ⵜⴰⵎⵙⵙⵓⵔⵜ ⵏ ⴰⴳⴰⴷⵉⵔ ⴼⵉⵣⵢⵓⵏ ⵙ ⵍⵉⵙⵎ ⵏ ⴱⵕⴰⵀⵉⵎ ⵜⴷⵔⴰⵔⵉ. ⵉⵙⴽⵔ ⵢⴰⵜ ⵜⵔⴰⴱⴱⵓⵜ ⵏ ⵓⵖⵏⵏⵊ ⵖ ⵉⵙⴳⴳⵯⴰⵙ ⵏ ⴽⵕⴰⴹ ⵡⴰⴳⵏⴰⵔⵏ ⴷ ⵎⵔⴰⵡ "70", ⴷ ⵙ ⵜⵔⴰⴱⴱⵓⵜ ⴰⴷ ⴰⵙ ⵉⵥⴹⴰⵔ ⴰⵢⵥⵓⵔ ⵍⵎⵖⵔⵉⴱ ⴽⵓⵍⵍⵓⵜ ⴷ ⵉⵙⵙⵓⵙⵔ ⵍⴰⵍⴱⵓⵎ ⵏⵏⵙ ⵉⵣⵡⴰⵔⵏ. ⴱⵕⴰⵀⵉⵎ ⵉⵥⵓⵕ ⵎⴰⵢⵓⵜⵉⵏ 20 ⵏ ⵉⵡⴰⵏⴽⵏ ⵖ ⵜⴰⵣⵉⵜ, ⵉⵡⴰⵏⴽⵏ ⵉⵎⵓⵏⵏ, ⴷ ⵜⴰⴼⵔⵉⵇⵜ.

ⵉⴼⵉⵍⵎ ⵏⵏⴰ ⴳ ⵉⴷⵔⴰ
ⵉⵙⵡⵓⵔⵉ ⵓⵏⴰⵥⵓⵕ ⴱⵕⴰⵀⵉⵎ ⵃⵎⴰⵜⴰ ⴳ ⵎⴰ ⵢⵓⵜⵉⵏ 85 ⵏ ⵉⴼⵉⵍⵎⵏ, ⵣⵓⵏ ⴷ:

 ⵜⴰⴼⵇⵇⵉⵔⵜ ⴷ ⵉⴱⵍⵉⵙ - ⴰⵙⵓⴼⵖ ⵏ ⴱⵕⴰⵀⵉⵎ ⵍⵃⵏⵏⵓⴹⵉ (1995‌)
 ⴰⵔⴳⴰⵣ ⵏ ⴽⵕⴰⴹⵜ ⵜⵎⵖⴰⵔⵉⵏ - ⴰⵙⵓⴼⵖ ⵏ ⴱⵕⴰⵀⵉⵎ ⴱⴰⵏⴽⵓ (2004)
 ⵃⵎⴰⴷ ⵍⵇⵕⵕⴰⵏ - ⴰⵙⵓⴼⵖ ⵏ ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ (2009‌)
 ⴰⵢⵜⵎⴰⵜⵏ - ⴰⵙⵓⴼⵖ ⵏ ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ (2010).
 ⵥⵕⴰⵢⴼⴰ - ⴰⵙⵓⴼⵖ ⵏ ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ (2010).
 ⵜⴰⵡⵙⵏⴰ - ⴰⵙⵓⴼⵖ ⵏ ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ (2012‌).
 ⴰⵎⴰⵏ ⵎⴰⵔⵓⵔ - ⴰⵙⵓⴼⵖ ⵏ ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ (2012).
 ⵜⴰⵎⵖⴰⵔⵜ ⵉⵏⵓ ⴷ ⵓⵔⴳⴰⵣ ⵏⵏⵙ - ⴰⵙⵓⴼⵖ ⵏ ⵍⵃⵙⵏ ⴱⵉⵢⵊⴷⴷⵉⴳⵏ.
 ⴰⵙⵉⴳⴳⵍ - ⴰⵙⵓⴼⵖ ⵏ ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ (2015).

ⵉⵙⴰⵖⵓⵍⵏ